Ńdɔ́ á Dávid a ngákɔ́bɔ̄ á ńnə̄m étē nyé nâ: “Sául a ngáwē á tə́ ma amǒs ziŋ. M̀fí ó nə̄ nâ mə́ zōmbo túb, mə́ kə̄ á sí Bəfilísta. Sául a yi ku sɔ́m a dzogé kə́ a tsídan ma á ńnam Ísraɛ̂l ósə ! Eyɔ̌ŋ tē mǎyī nyé sɔ́dan á mɔ́.” 2Dávid a kódó á fɔ̄ɔ̄ á sí a kə́ə́, bân fám miǹtɛd mísaman, a kə́ ábə Akish, ndómán Maok, ǹkúkúmá yǎ Gath. 3Dávid a ńtɔ̄á ábə Akish, ǹkúkúmá yǎ Gath émēn ai bod bóé, anə́ fám é bələ́ é ndā dzīé. Dávid bân bəyál bóé bə́bɛ̄ Ahinoam yǎ Izrêl ai Avigáil, miníngá Naval yǎ Karmɛ̂l. 4Fwé é kə́ kɔ́b Sául nâ: Dávid a kə́ ḿbīl á Gath. Ńdɔ̄ á ngákwí súg, təgě fə̄ nyé bǎd dzə́ŋ.